open-index/open-wikipedia-markdown huggingface dataset:
গিরিবালা দেবী

**গিরিবালা দেবী** ()( জন্ম- ১৮৯১— ২ মার্চ, ১৯৮৩) বাঙালি ঔপন্যাসিক ও ছোটগল্পকার। তিনি সুদীর্ঘ ও শ্রেষ্ঠ উপন্যাস ***রায়বাড়ি*** রচনা করে কলকাতা বিশ্ববিদ্যালয়ের লীলা পুরস্কার লাভ করেন।  

## জন্ম ও প্রারম্ভিক জীবন
গিরিবালার জন্ম ব্রিটিশ ভারতের অধুনা বাংলাদেশের পাবনায়।  পিতা দীননাথ শাস্ত্রী সংস্কৃত সাহিত্যে সুপণ্ডিত ছিলেন। তার লেখাপড়ার হাতেখড়ি ঠাকুরমার কাছে। তেরো বৎসর বয়সে তার বিবাহ হয় পাশের গ্রামের জমিদারপুত্র পূর্ণচন্দ্র রায়ের সাথে। রক্ষণশীল একান্নবর্তি পরিবারে মেয়েদের শিক্ষাগ্রহণের আবহাওয়া অনুকূল ছিল না। তবু তারই মধ্যে যতটা পেরেছেন স্বামীর কাছ থেকে শিখেছেন।
## সাহিত্যকর্ম
কুড়ি বৎসর বয়সে তার প্রথম লেখা গল্প "ছলনা" প্রকাশিত হয় প্রভাতকুমার মুখোপাধ্যায় সম্পাদিত "মানসী ও মর্মবাণী" পত্রিকায়। একই সময় তার 'ভাগ্যহীনা' গল্পটি প্রকাশিত হয় চিত্তরঞ্জন দাশ সম্পাদিত "নারায়ণ" পত্রিকায়। গিরিবালা বিশটি উপন্যাস ও দুহাজারেরও বেশি গল্প, ছোটগল্প ও প্রবন্ধ রচনা করেছেন। তার দীর্ঘ ও শ্রেষ্ঠ উপন্যাস হল "রায়বাড়ি"। ১৯৮০ খ্রিস্টাব্দে কলকাতা বিশ্ববিদ্যালয় তার এই উপন্যাসটির জন্য "লীলা পুরস্কার" প্রদান করে। তার প্রকাশিত গ্রন্থের মধ্যে উল্লেখযোগ্য  গ্রন্থগুলি হল-
* *তৃণগুচ্ছ* (১৯২২), ছোটগল্প সংকলন 
* *রূপহীনা* (১৯২৫)
* *হিন্দুর মেয়ে* (১৯৩০)
* *দানপ্রতিদান* (১৯৩৭)
* *খণ্ড মেঘ* (১৯৪৫)
* *মুকুটমণি* 
* *কুড়নো মানিক*

কবি-সাহিত্যিক  বাণী রায় গিরিবালা দেবীর কন্যা। 

## তথ্যসূত্র

বিষয়শ্রেণী:১৮৯১-এ জন্ম
বিষয়শ্রেণী:১৯৮৩-এ মৃত্যু
বিষয়শ্রেণী:পাবনা জেলার ব্যক্তি
বিষয়শ্রেণী:বাঙালি সাহিত্যিক
বিষয়শ্রেণী:বাঙালি ঔপন্যাসিক
বিষয়শ্রেণী:২০শ শতাব্দীর বাঙালি
বিষয়শ্রেণী:বাঙালি ছোটগল্পকার
বিষয়শ্রেণী:বাঙালি লেখক
পারিজাত (লেখিকা)

**পারিজাত** () ছিলেন একজন নেপালি লেখিকা ও সমাজকর্মী। তিনি তামাংয়ের বাইবা উপগোষ্ঠীর সদস্য ছিলেন। তাঁর প্রকৃত নাম বিষ্ণু কুমারী বাইবা, তবে তিনি পারিজাত নামে লেখালেখি করতেন। নেপালি ভাষায় পারিজাত শব্দের অর্থ হল সুগন্ধযুক্ত একধরনের রাত্রিকালীন শিউলি ফুল। তাঁর সর্বাধিক প্রশংসিত প্রকাশনা *শিরিষ কো ফুল* (দ্য ব্লু মিমোসা) ইংল্যান্ড, আমেরিকার মতো কিছু  ইংরেজিভাষী দেশের  কয়েকটি কলেজের সাহিত্যের পাঠ্যক্রমে অন্তর্ভুক্ত হয়েছে। পাশাপাশি মার্কিন যুক্তরাষ্ট্রের মেরিল্যান্ড বিশ্ববিদ্যালয়েও পাঠ্যক্রম হিসাবে গৃহীত হয়েছে।

## প্রাথমিক জীবন ও শিক্ষা
পারিজাত ১৯৩৭ সালে ভারতের দার্জিলিংয়ের পার্বত্য অঞ্চলে জন্মগ্রহণ করেছিলেন, এটি চা বাগানের জন্য বিখ্যাত একটি জায়গা। পারিজাতের খুব অল্প বয়সে তাঁর মা অমৃত মোক্তান মারা গিয়েছিলেন এবং তিনি তাঁর চিকিৎসক বাবা ডা কেএন বাইবা এবং দাদা-দাদির কাছে বড় হয়েছিলেন।

পারিজাতের জন্মস্থান দার্জিলিং ছিল নেপালি ভাষা, সংস্কৃতি এবং সাহিত্যের একটি প্রধান কেন্দ্র। তিনি তাঁর শৈশবকাল থেকেই নেপাল ও নেপালি সাহিত্যের সাথে ঘনিষ্ঠভাবে যুক্ত ছিলেন। শৈশবকাল থেকেই সাহিত্যের প্রতি গভীর আগ্রহ থেকে তিনি নেপালি সাহিত্যকে শক্তিশালীকরণে একটি গুরুত্বপূর্ণ এবং প্রশংসিত ভূমিকা নেওয়ায় রত ছিলেন।

পারিজাত দার্জিলিংয়ে তাঁর স্কুলের পড়াশোনা শেষ করে ১৯৫৪ সালে নেপালের কাঠমান্ডুতে স্থায়ী হয়েছিলেন। তিনি পদ্মকন্যা বিদ্যালয়ে পড়াশোনা শেষ করেছিলেন এবং স্নাতক ডিগ্রি অর্জন করেছিলেন। শারীরিক অসুস্থতায় ভুগার ফলে মাত্র ২৬ বছর বয়সে তিনি পক্ষাঘাতগ্রস্থ হয়ে পড়েছিলেন।   জীবনের বেশিরভাগ সময় তাঁর বোন তাঁর দেখাশোনা করেছিলেন।

## বাঙালি হাংরি আন্দোলন ও পারিজাত
[সংযোগ=https://bn.wikipedia.org/wiki/%E0%A6%9A%E0%A6%BF%E0%A6%A4%E0%A7%8D%E0%A6%B0:Parijat-statue.jpg|থাম্ব|ভারতের [পশ্চিমবঙ্গ শিলিগুড়িতে পারিজতের একটি মূর্তি।]]হাংরি প্রজন্মের আন্দোলনের বেশ কয়েকজন বাঙালি কবি ও চিত্রশিল্পী ষাটের দশকে কাঠমান্ডুতে কয়েক মাস অবস্থান করেছিলেন এবং একে অপরের সাথে অদম্য আত্মিক চেতনা বিনিময় করতে সক্ষম হয়েছিলেন। পারিজাতের *আকাঙ্ক্ষা* সেই চেতনার সাক্ষী। উল্লেখযোগ্য হাংরি কবি ও চিত্রশিল্পী যাঁরা প্রায়শই পারিজাতের সাথে ঘুরে বেড়াতেন তাঁদের মধ্যে ছিলেন মলয় রায়চৌধুরী, সুবিমাল বসাক, অনিল করঞ্জাই এবং সমীর রায়চৌধুরী। সমীর রায়চৌধুরী নেপালি ও হাংরি লেখকদের একটি সংকলন সম্পাদনা করেছিলেন।

## তথ্যসূত্র

বিষয়শ্রেণী:২০শ শতাব্দীর কবি
বিষয়শ্রেণী:১৯৩৭-এ জন্ম
বিষয়শ্রেণী:১৯৯৩-এ মৃত্যু
বিষয়শ্রেণী:২০শ শতাব্দীর ঔপন্যাসিক
বিষয়শ্রেণী:ছদ্মনামধারী লেখিকা
বিষয়শ্রেণী:দার্জিলিঙের ব্যক্তি
বিষয়শ্রেণী:কাঠমান্ডুর ব্যক্তি
বিষয়শ্রেণী:নেপালি ভাষার কবি
বিষয়শ্রেণী:মদন পুরস্কার বিজয়ী
বিষয়শ্রেণী:২০শ শতাব্দীর লেখিকা
বিষয়শ্রেণী:২০শ শতাব্দীর নেপালি লেখক
বিষয়শ্রেণী:২০শ শতাব্দীর ছোটগল্পকার
বিষয়শ্রেণী:২০শ শতাব্দীর ছদ্মনামধারী লেখক
বিষয়শ্রেণী:পশ্চিমবঙ্গের লেখক
বিষয়শ্রেণী:নেপালি ছোটগল্পকার
বিষয়শ্রেণী:২০শ শতাব্দীর নেপালি কবি
বিষয়শ্রেণী:২০শ শতাব্দীর নেপালি লেখিকা
বিষয়শ্রেণী:নেপালি ঔপন্যাসিক
বিষয়শ্রেণী:নেপালি নারী কবি
বিষয়শ্রেণী:নেপালি নারী ছোটগল্পকার
বিষয়শ্রেণী:তামাং ব্যক্তি
ফিঙে কুলি

**ফিঙে কুলি** বা **এশীয় ফিঙেপাপিয়া** এটি শ্রীলঙ্কা ও দক্ষিণ-পূর্ব এশিয়ায় পাওয়া যায় এবং গ্রীষ্মকালে হিমালয়ে থেকে কাশ্মীর থেকে  বাংলাদেশের পূর্বে পরিযায়ী হয়ে আসে।
## বিবরণ
লম্বায় ২৫ সেন্টিমিটার। স্ত্রী-পুরুষ পাখি দেখতে একই রকম। প্রাপ্তবয়স্ক পাখির মাথা ও ঘাড় ছাড়া সমস্ত দেহ চকচকে কালো। ঘাড়ের পেছনে রয়েছে ক্ষুদ্র সাদা পট্টি, চেরালেজটি তুলনামূলক কম চকচকে। লেজের বাইরের পালকের গোড়ায় রয়েছে সাদা ডোরা। চোখ কালচে বাদামি। ঠোঁট বাদামি-কালো। অপ্রাপ্ত বয়স্কদের দেহ অনুজ্জ্বল কালো। লেজের নিচে সাদা ডোরা। এ ছাড়া মাথায় ও বুকে ফুটকি রয়েছে।
## খাদ্যাভাস
এরা মূলত পোকামাকড়, ফল ও ফুলের রস খায়। প্রজনন মৌসুম মে থেকে সেপ্টেম্বর। নিজেরা বাসা বাঁধতে জানে না। পেঙ্গা ও চেরালেজ পাখির বাসায় চুপিসারে ডিম পেড়ে পালিয়ে যায়। যার ফলে ওদের ডিমের সঠিক সংখ্যা নিরূপণ করা যায় না।
## তথ্যসূত্র

## বহিঃসংযোগ

বিষয়শ্রেণী:দক্ষিণ এশিয়ার পাখি
বিষয়শ্রেণী:বাংলাদেশের পাখি
বিষয়শ্রেণী:শ্রীলঙ্কার পাখি
বিষয়শ্রেণী:১৮২১-এ বর্ণিত পাখি
বিষয়শ্রেণী:দক্ষিণ-পূর্ব এশিয়ার পাখি
মীরাটের কাঁচি

**মীরাটের কাঁচি** হল ভারতের মীরাটের, ক্ষুদ্র শিল্পে পুনর্ব্যবহৃত ধাতুর ছাঁট থেকে তৈরি কোনও কাঁচি।  সম্প্রদায়টি তিন শতাব্দীরও বেশি সময় ধরে পণ্যটি তৈরি করে চলেছে।

## বর্জ্য থেকে পুনর্ব্যবহারযোগ্য
মীরাট কাঁচি বিশেষত ব্যবহার করা হয় পোশাক তৈরি এবং অন্যান্য ঘরোয়া ব্যবহারের জন্য। কাঁচির সমস্ত অংশ আগে কোথাও অন্য কোনও আকারে ব্যবহৃত হওয়ার পর কাঁচি তৈরি হয়। উদাহরণস্বরূপ, কাঁচির ফলাগুলি কার্বন ইস্পাতের পুনর্ব্যবহৃত ছাঁট ধাতু থেকে থেকে তৈরি করা হয়, যা রেলের পুরানো রোলিং স্টক, যানবাহন বা অন্যান্য যন্ত্রাংশ থেকে পাওয়া যেতে পারে। ধাতব মিশ্রণ বা প্লাস্টিক দিয়ে তৈরি হাতলগুলি পুরানো বাসনের অন্যান্য বর্জ্য থেকে প্রস্তুত। এই জাতীয় প্রথম কাঁচিটি ১৬৫৩ সালের দিকে আসলি আখুন তৈরি করেছিলেন। মীরাট কাঁচি অনেকবার মেরামত ও পুনরায় ব্যবহার করা যায়, যেটি অন্যান্য অধিকাংশ কাঁচিতেই করা যায়না। মীরাটের আশেপাশে জনপ্রিয় একটি বাগধারা খুব চালু আছে, যেটি এই যন্ত্রগুলির গুণমান এবং পুনঃব্যবহার যোগ্যতার সাক্ষ্য দেয়: *দাদা লে, পোতা বারপে* ('দাদু কিনেছিলেন, নাতি [এখনও] ব্যবহার করেছেন').

## ভৌগোলিক সূচক চিহ্ন
২০১৩ সালের জানুয়ারিতে, পণ্যটি তার নিজস্ব ভৌগোলিক নির্দেশকের যোগ্যতা অর্জনের জন্য স্বীকৃতি পেয়েছিল। এটি ভারতের বিশেষ চিহ্নযুক্ত পণ্য সামগ্রীগুলির তালিকার মধ্যে ১৬৪তম ছিল।
এখন অবধি, এই কাঁচি বিভিন্ন আকারে উৎপাদিত হয়েছে, যেমন । সেগুলির দামের সীমাও বিভিন্ন,  থেকে ₹৫০০। তবে জিআই চিহ্ন থাকার ফলে, উৎপাদনকারীরা মানক আকার এবং দামের স্তর চালু করতে উৎসাহিত হয়েছিল।

এই শিল্পটি মীরাটকে ঘিরে সুগঠিত হয়েছে, এখানে ২৫০টি ছোটো মাপের কাঁচি তৈরির কারখানা আছে, প্রত্যক্ষ ও পরোক্ষভাবে ৭০,০০০ লোককে নিয়োগ দেওয়া হয়েছে। উৎপাদনটি বিশেষভাবে লিঙ্গভিত্তিক শ্রম বিভাজন অনুসরণ করে, পুরুষেরা কাঁচি তৈরি করে এবং মহিলারা হাতের কাজ প্রয়োজন এমন কাজগুলি করে এবং পণ্যগুলি মোড়কজাত করে। এই কাঁচির এতই চাহিদা যে নির্মাতারা স্থানীয় বাজারের চাহিদা মেটানোও কঠিন বলে মনে করেন।

## তথ্যসূত্র

বিষয়শ্রেণী:ভারতীয় হস্তশিল্প
বিষয়শ্রেণী:উত্তরপ্রদেশের ভৌগোলিক নির্দেশক
বিষয়শ্রেণী:কাঁচি
বিষয়শ্রেণী:ভারতীয় ধাতুকর্ম
বাহুন

**বাহুন** ( ) বা **খাস ব্রাহ্মণ** ( ) হলো খাস জাতিগোষ্ঠীর একটি বর্ণ যার উৎস হল আদি নেপালের ইন্দো-আর্য জনগোষ্ঠী। ২০১১ সালের নেপালের জনশুমারি অনুসারে নেপালে ছেত্রির পরে বাহুন হল দ্বিতীয় বৃহত্তম জনবহুল গোষ্ঠী।

১৮৫৪ *মুলুকি আইন* (নেপালি আইনি কোড) অনুসারে, বাহুনরা তাগাধারি এবং দ্বিজা হিন্দুদের মধ্যবর্তী বর্ণ হিসাবে বিবেচিত হত।
[সংযোগ=https://bn.wikipedia.org/wiki/%E0%A6%9A%E0%A6%BF%E0%A6%A4%E0%A7%8D%E0%A6%B0:Bratabandh(traditional_customs_done_by_brahmins)_(4).JPG|থাম্ব|[উপনয়ন অনুষ্ঠানে একজন বহুন (ব্রাহ্মণ) ব্যক্তি]]

## উৎস
ঐতিহ্যগতভাবে বাহুনরা ছেত্রির সাথে খাস (খাস ক্ষত্রিয়) সম্প্রদায়ের সদস্য ছিল। সম্ভবত খাস মল্ল রাজ্যের রাজনৈতিক শক্তির কারণে খাস বাহুন এবং খাস রাজপুতরা (ছেত্রি) বর্তমান পশ্চিম নেপালের আদিবাসী সাধারণ ব্রাহ্মণ ও রাজপুত হিসাবে সামাজিক উচ্চমর্যাদা পেয়েছিল। ছেত্রির সাথে একত্রে উচ্চ শ্রেণির খাস গোষ্ঠী হিসাবে বিবেচিত বাহুনদের বেশিরভাগই গোর্খা রাজ্যের সাথে যুক্ত ছিল। কমি, সরকি ইত্যাদি নিম্নবর্ণের তুলনায় বাহুনকে (ছেত্রি বর্ণ সহ)বেশিরভাগ ক্ষেত্রে খাসের উপজাতি হিসেবে আখ্যায়িত করা হয়।

## জনসংখ্যা
২০১১ সালের নেপালের জনশুমারি অনুসারে, নেপালের মোট জনসংখ্যার ১২.২ শতাংশ ব্যক্তি ছেত্রি গোষ্ঠীর অন্তর্ভুক্ত, সংখ্যার হিসেবে যা ৩২,২৬,৯০৩ জন। সংখ্যাগরিষ্ঠ ছেত্রির পরে দ্বিতীয় জনবহুল হিন্দু গোষ্ঠী হল বাহুন (পাহাড়ি ব্রাহ্মণ নামে পরিচিত) যার জনসংখ্যা ৩২,১২,৭০৪।  নেপালের ১৫ টি জেলাতে বাহুনরা সংখ্যাগরিষ্ঠ, জেলাগুলো হল- ঝাপা, মোরং, কাঠমান্ডু  (২৩.৫%), চিতবন, নবলপরাসী, রূপন্দেহী, কাস্কী (২৭.৮%), স্যাংজা (৩০.৯%), পর্বত (৩৫.৭%), গুল্মী (২৫.২%) এবং অর্ঘাখাঁচী (৩২.৮%)।

## তথ্যসূত্র

বিষয়শ্রেণী:বাহুন
বিষয়শ্রেণী:হিন্দু
বিষয়শ্রেণী:হিন্দু সম্প্রদায়
বিষয়শ্রেণী:হিন্দু জাতিগোষ্ঠী
বিষয়শ্রেণী:দক্ষিণ এশীয় জনগোষ্ঠী
বিষয়শ্রেণী:নেপালের জাতিগোষ্ঠী
বিষয়শ্রেণী:ব্রাহ্মণ
বিষয়শ্রেণী:খস জাতিগোষ্ঠী
বিষয়শ্রেণী:ব্রাহ্মণ সম্প্রদায়
বিষয়শ্রেণী:গোর্খা
বিষয়শ্রেণী:হিন্দু সমাজ
মারাপাচি পুতুল

**মারাপাচি পুতুল**, অথবা **মারাপাচি বোমাইস** (আক্ষরিক অর্থ: "কাঠের পুতুল"), হল রক্ত চন্দন (*টেরোকার্পাস স্যান্টালিনাস*) বা শিমুল (*বোমব্যাক্স*)) বা লাল কাঠ ( *সিকুইওয়েডেই*) দিয়ে তৈরি ঐতিহ্যবাহী পুতুল, যেগুলি দক্ষিণ ভারতে বিজয়াদশমী বা নবরাত্রি উদযাপনের অংশ হিসাবে গোলু উৎসব চলাকালীন প্রদর্শিত হয়। এই পুতুলগুলি সাধারণত পুরুষ এবং স্ত্রীলোকের জোড়ায় তৈরি হয়। বাচ্চারা তাদের খেলার অংশ হিসাবে সেগুলিকে পোশাক পরায় এবং গোলু বা "বোম্মাই কোলু" উৎসব চলাকালীন প্রদর্শন করে। তিরুপতিতে এটি বিশেষভাবে অলঙ্কারযুক্ত করে খোদাই করা হয়, এবং পুতুলগুলি বেঙ্কটেশ্বর এবং তার স্ত্রীর প্রতিনিধিত্ব করে। এগুলি কোন্ডাপল্লিতে রাজা-রানী পুতুল হিসাবে তৈরি করা হয়, গোলু উৎসবের সময় যেগুলির প্রদর্শন বাধ্যতামূলক।

কন্যা যখন তার বোম্মাই কোলুর ব্যবস্থা শুরু করে, তখন ঐতিহ্য হিসাবে মারাপাচি পুতুলগুলি মায়ের কাছ থেকে কন্যা বংশগত উপহার হিসেবে পায়। দক্ষিণ ভারতে অনুসরণ করা একটি বিশেষ রীতি হল মারাপাচি পুতুল সদ্য বিবাহিত দম্পতিকে উপহার দেওয়া হয়, যাতে তাদের বাচ্চারা এগুলির সাথে খেলতে পারে। লাল চন্দন কাঠে মারাপাচি পুতুলের তৈরি এই বিশেষ উপহারের তাৎপর্যকে কাঠের ওষধি গুণ বলে উল্লেখ করা হয়েছে। যখন কোনও শিশু লাল চন্দন কাঠের তৈরি এই খেলনাটি মুখে দেয়, শিশুর লালা কাঠের একটি নির্যাস বার করে আনে। এটি শিশুর পাচনতন্ত্রে শোষিত হয়।

দক্ষিণ ভারতে, বিশেষত অন্ধ্র প্রদেশ, কর্ণাটক এবং তামিলনাড়ু রাজ্যে, নবরাত্রি উদযাপনের অংশ হিসাবে গোলু উৎসব চলাকালীন, মারাপাচি পুতুলগুলি প্রদর্শনের অংশ হয়; পুতুলের প্রদর্শন বিজোড় সংখ্যক ৩, ৫, ৭, ৯, বা ১১ স্তরে সাজানো হয়, তবে সাধারণতঃ ৯টি স্তর থাকে। ঐতিহ্যবাহী বিন্যাসে, শীর্ষ স্তরটি মারাপাচি পুতুলের প্রদর্শনের জন্য বরাদ্দ করা হয়। অন্যান্য পুতুল, যেগুলি মাটি বা কাঠের তৈরি, অন্যান্য নির্দিষ্ট স্তরে সাজানো হয়। নবরাত্রির প্রথম দিন, যেটি একটি অমাবস্যার দিন, বাড়ির মহিলারা দেবী পার্বতী, লক্ষ্মী এবং সরস্বতীর উপাসনা করে।

## আরো দেখুন
*গোলু
*নবরাত্রি

## তথ্যসূত্র

বিষয়শ্রেণী:তামিল সংস্কৃতি
বিষয়শ্রেণী:ভারতীয় পুতুল
বিষয়শ্রেণী:ঐতিহ্যগত খেলনা
বস্তারের কাঠের কারুকাজ

**বস্তারের কাঠের কারুকাজ** হল প্রথাগত ভারতীয় কাঠের কারুশিল্প যা ভারতের ছত্তিশগড় রাজ্যের বস্তার জেলায় তৈরি হয়। কাঠের কারুকাজের শিল্পটি ভৌগোলিক নির্দেশক (জিআই) এর অধীনে বৌদ্ধিক সম্পত্তির অধিকারের ওপর বাণিজ্য সম্পর্কিত বিষয়সমূহ (টিআরআইপিএস) চুক্তির আওতায় সুরক্ষিত করা হয়েছে। পেটেন্টস ডিজাইনস এবং ট্রেডমার্কের নিয়ন্ত্রক জেনারেল দ্বারা নিবন্ধকরণের সাথে এটি ভারত সরকারের জিআই আইন ১৯৯৯-এর "বস্তার উডেন ক্রাফ্ট" হিসাবে দফা ৮৪তে তালিকাভুক্ত রয়েছে।
## বর্ণনা
ছত্তিশগড়ের, বিশেষত বস্তারের অধিবাসীরা, ডোকরা, বাঁশের কারুকাজ, লোহার কারুকাজ, উপজাতীয় পোশাক, ঐতিহ্যবাহী বস্ত্র, কাঁথা সূচিকর্ম, টেরাকোটার কাজ, উপজাতি চিত্রাঙ্কন, কাঁসার কাজ সহ বিভিন্ন নৈপুণ্যের কাজে দক্ষতা অর্জন করেছে। তাদের দক্ষতা জাতীয় এবং রাষ্ট্রীয় পুরস্কার দ্বারা স্বীকৃত হয়েছে। বাধাই লোকেরা কাঠের এই শিল্পকাজে দক্ষ এবং তারা দুটি দলে বিভক্ত। একটি দল কৃষি যন্ত্রপাতি তৈরি করে এবং অন্য দলটি আলংকারিক এবং টোটেমীয় স্তম্ভ তৈরি করে। অন্য একটি সম্প্রদায়, মুরিয়া জনজাতিও কাঠের কাজে দক্ষ। কারুকাজে মুরিয়ারা সেরা। তাদের দক্ষতা ছোট থেকে বড় বিভিন্ন বস্তুতে প্রয়োগ হয়। তারা তাদের শিল্প দক্ষতাকে প্রাথমিক জীবনশৈলী এবং প্রাত্যহিক ক্রিয়াকলাপের সূচিতে পরিণত করেছে, যেমন ধান থেকে তুষ আলাদা করা, শষ্যদানার পেষণ ইত্যাদি। তারা তাদের সংস্কৃতি এবং ধর্মীয় বিশ্বাসকে নৈপুণ্য শিল্পে প্রকাশ করে যা দেবতা, দেবী, সম্প্রদায়ের সংগীত সংস্কৃতি এবং বন্যজীবের মধ্য দিয়ে প্রতিফলিত হয়। কারুশিল্পের কাজটি সম্পূর্ণভাবেই হস্তনির্মিত হয়ে থাকে, কোনও যন্ত্রপাতি ব্যবহারের ঘটনা থাকেনা বা ব্যবহার খুবই বিরল।
## পণ্যের চাহিদা
বস্তার কাঠের কারুকাজে শিল্পের এমন এক সুন্দর ও অনন্য রূপ রয়েছে যাকে বস্তার উপজাতি উৎকর্ষ প্রদান করেছে এবং এটি তাদের জীবিকা নির্বাহে সহায়তা করে। হস্তশিল্পের পণ্যটির ভারতের বাজারে ভালই চাহিদা রয়েছে, এর পাশাপাশি বিদেশের কিছু অঞ্চলেও এর বাজার রয়েছে। বিভিন্ন হস্তশিল্প সামগ্রীতে কারুশিল্পের জন্য তারা সেগুন কাঠ, ভারতীয় শিশু কাঠ, সাদাকাঠ এবং অন্যান্য সেরা কাঠ ব্যবহার করে। "দরবার হল আর্ট গ্যালারী" তেও বস্তার কাঠের কারুকাজ প্রদর্শিত হয়েছে।

## আরো দেখুন
*কিন্নাল কারুশিল্প
*চান্নাপাতনা খেলনা
* ভারতের ভৌগোলিক নিদর্শনগুলির তালিকা

## তথ্যসূত্র

;গ্রন্থপঞ্জি
* 
* 
* 

বিষয়শ্রেণী:ভারতীয় হস্তশিল্প
বিষয়শ্রেণী:পশ্চিমবঙ্গের সংস্কৃতি
বিষয়শ্রেণী:ভারতের ভৌগোলিক নির্দেশক
বিষয়শ্রেণী:বস্তার জেলা
বিষয়শ্রেণী:শৈল্পিক কৌশল
বিষয়শ্রেণী:ভারতীয় কাঠের কাজ
খস জনগোষ্ঠী

thumb|
thumb|
**খস** (  ; ) বা **খস আর্য** হল দক্ষিণ-এশিয়ার বিশেষত বর্তমান নেপালের একটি স্থানীয় ইন্দো-আর্য  জাতি-ভাষাতাত্ত্বিক জনগোষ্ঠী। তবে ভারতের উত্তরাখণ্ড (কুমায়ুন-গাড়োয়াল), হিমাচল প্রদেশ এবং জম্মু ও কাশ্মীর রাজ্যগুলোতেও স্বল্প সংখ্যক খসের বসতি রয়েছে।  খস জনগোষ্ঠীর লোকেরা খস ভাষায় কথা বলে। তারা পার্বত্য, পার্বতী এবং পাহাড়ি বা গোর্খালি নামেও পরিচিত। খস শব্দটির সাথে নেতিবাচক বাঁধাধরা অর্থ জড়িত ধাকার কারণে তা এখন অপ্রচলিত হয়ে পড়েছে। এর পরিবর্তে তারা অর্থাৎ খস লোকজন বাহুন এবং ছেত্রির মতো ভিন্নতর নামে সম্প্রদায়গত পরিচয় গ্রহণ করেছে। 

## ইতিহাস
খসরা খ্রিস্টপূর্ব প্রথম সহস্রাব্দের শুরুর দিকে বা খ্রিস্টোত্তর  প্রথম সহস্রাব্দের মাঝামাঝি সময়ে উত্তর-পশ্চিম থেকে নেপালের পশ্চিমাঞ্চলে পৌঁছেছিল বলে মনে করা হয়। সম্ভবত এই অভিবাসন চলাকালে তারা বিভিন্ন নৃগোষ্ঠীর লোকদের শোষণ করেছিল। সবশেষে তারা মধ্যযুগীয় খস মল্ল রাজত্বের সাথে যুক্ত হয়েছিল।

## তথ্যসূত্র

বিষয়শ্রেণী:ইন্দো-আর্য জাতিগোষ্ঠী
বিষয়শ্রেণী:ভারতের জাতিগোষ্ঠী
বিষয়শ্রেণী:নেপালের জাতিগোষ্ঠী
বিষয়শ্রেণী:খস জাতিগোষ্ঠী
বিষয়শ্রেণী:নেপালের আদিবাসী জনগোষ্ঠী
বিষয়শ্রেণী:দক্ষিণ এশীয় জনগোষ্ঠী
কাশ্মীরের আখরোট কাঠের খোদাই

**কাশ্মীরের আখরোট কাঠের খোদাই** হল এমন একটি কাঠের খোদাইয়ের কাজ যা ভারতের জম্মু ও কাশ্মীর রাজ্যে তৈরি হয়। আখরোট কাঠ খোদাইয়ের শিল্পটি ভৌগোলিক নির্দেশক (জিআই) এর অধীনে বৌদ্ধিক সম্পত্তির অধিকার অনুযায়ী বাণিজ্য সম্পর্কিত দিকগুলি (টিআরআইপিএস) চুক্তির আওতায় সুরক্ষিত। এটি দফা ১৮২তে ভারত সরকারের জিআই আইন ১৯৯৯ এর "কাশ্মীর ওয়ালনাট উড কার্ভিং" হিসাবে তালিকাভুক্ত রয়েছে যা পেটেন্টস ডিজাইনস এবং ট্রেডমার্কের নিয়ামক জেনারেলের নিবন্ধকরণের দ্বারা নিশ্চিত করা হয়েছে।

খোদাই করা আখরোট কাঠের কাজ কাশ্মীরের সবচেয়ে গুরুত্বপূর্ণ কারুশিল্পগুলির মধ্যে অন্যতম। কাশ্মীর এখন বিশ্বের কয়েকটি স্থানের একটি যেখানে এখনও সমুদ্রতল থেকে ৫৫০০-৭৫০০ ফুট উচ্চতায় আখরোট গাছ দেখতে পাওয়া যায়। এই গাছের কাঠ শক্ত এবং টেঁকসই, এর কাঠের আঁশের ঘনত্ব এবং মসৃণ গঠনবিন্যাসের জন্য সূক্ষ্ম এবং বিস্তারিত কাজের সুবিধা হয়। এই কাঠের কাজে শুধুমাত্র পালিশ করা পৃষ্ঠতলেও আকর্ষণীয় দৃষ্টিনন্দন প্রভাব উপস্থাপন করে, প্রকৃতপক্ষে সমসাময়িক পণ্যগুলিতে, বিশেষত ট্রে, টেবিল, বাটি এবং অনুরূপ সামগ্রীগুলিতে সমতল পৃষ্ঠতল এবং ছোট খোদাই পছন্দ করা হয়।
কাশ্মীর অঞ্চলে ব্যাপকভাবে জন্মানো *[[আখরোট]]* কাঠ খোদাই শিল্পের জন্য ব্যবহৃত হয়। 
## বর্ণনা
কাশ্মীরের কারিগর অবশ্য জটিল ও বিভিন্ন নকশায় খোদাই করে আনন্দ অনুভব করে। বিভিন্ন খোদাই করা পণ্যে গোলাপ, পদ্ম, আইরিস, আঙুরের গুচ্ছ, নাশপাতি এবং চিনার পাতার খোদাই সংবলিত কাজ থাকে। কানি এবং সূচিকর্ম সম্পন্ন শাল থেকে নেওয়া ড্রাগন এবং অন্যান্য নকশা খোদাই করা হয়। আলংকারিক এবং উপযোগী উভয় প্রকারের বস্তু, বাটি, ট্রে, সিগারেটের বাক্স, দেয়াল ফলক এবং টেবিল ল্যাম্প থেকে শুরু করে পর্দা, পালঙ্ক এবং বড় বড় আসবাবের মত সামগ্রী আখরোট কাঠে খোদাই করা হয়। কাশ্মীরে সাধারণত চারটি প্রধান ধরনের খোদাই ব্যবহার করা হয়- উত্থিত, খোদাই করা, নিম্নদেশ কর্তন এবং সমতল। আসবাব এবং ক্ষুদ্র সামগ্রীর খোদাই একটি বিস্তৃত প্রক্রিয়া। এর সঙ্গে উচ্চ স্তরের দক্ষতা এবং কারিগরি জড়িত। ছোট ছোট দেশীয় সরঞ্জামের সাহায্যে এইসব খোদাই করা হয়। কাঠের খোদাইয়ের শিল্পটি শ্রীনগর শহরে কেন্দ্রিক।
## পদ্ধতি
আমাদের কারিগরদের মতে শিকড়ের থেকে পাওয়া কাঠ সবচেয়ে ব্যয়বহুল কারণ এটি সবচেয়ে শক্ত, এবং খোদাইয়ের জন্য সেরা। এক থেকে চার বছরের মধ্যে পাকা হওয়া (সিজনড), এই তক্তাগুলি সেরা খোদাইকার দ্বারা প্রথমে বুনিয়াদি নকশা দ্বারা অঙ্কিত হয়। তারপরে সে ছেনি এবং একটি কাঠের হাতুড়ির সাহায্যে খোদাই করে, যাতে নকশাটি খোদিত পৃষ্ঠ হিসাবে চিকণ আখরোট কাঠ থেকে উদ্ভূত হয়।
## তথ্যসূত্র

## আরো পড়ুন
*
*
*
*

বিষয়শ্রেণী:ভারতীয় হস্তশিল্প
বিষয়শ্রেণী:ভারতের ভৌগোলিক নির্দেশক
বিষয়শ্রেণী:জম্মু ও কাশ্মীরের সংস্কৃতি
বিষয়শ্রেণী:ভারতীয় সংস্কৃতি
বিষয়শ্রেণী:শৈল্পিক কৌশল
বিষয়শ্রেণী:জম্মু ও কাশ্মীরের অর্থনীতি
বিষয়শ্রেণী:ভারতীয় কাঠের কাজ
আমার লেনিন

**আমার লেনিন** ১৯৭০ সালে মুক্তিপ্রাপ্ত একটি সাদা কালো তথ্যচিত্র। প্রখ্যাত চলচ্চিত্র পরিচালক ঋত্বিক ঘটক পরিচালিত, এই তথ্যচিত্রটি ভ্লাদিমির লেনিনের জন্ম শতবর্ষ (১৯৭০) উপলক্ষে নির্মিত হয়। বস্তুত তৎকালীন পশ্চিমবঙ্গ সরকারের উদ্দেশ্যেই এই তথ্যচিত্র নির্মাণ হয়।

'আমার লেনিন' মূলত লেনিন এবং সাম্যবাদ সংক্রান্ত ঋত্বিক ঘটকের নিজস্ব চিন্তাভাবনা এবং মতামতের ওপর ভিত্তি করে তৈরি হয়। তবে সাময়িকভাবে এই তথ্যচিত্রটি ভারতে নিষিদ্ধ ঘোষণা করা হয়েছিল।

## প্রাথমিক সমস্যা
ছবিটি তৈরির পরে, সোভিয়েত ইউনিয়ন, গণপ্রজাতন্ত্রী পোল্যান্ডের মতো দেশ ছবিটি তাঁদের দেশে দেখানোর জন্য ঋত্বিক ঘটকের সাথে যোগাযোগ করে। তবে ভারতের জাতীয় চলচ্চিত্র সেন্সরশিপ বোর্ডে চলচ্চিত্রটি উত্থাপিত হলে, তখন সেন্সর বোর্ড অনুমতি না দিয়ে চলচ্চিত্রটি নিষিদ্ধ করে দেয়। চলচ্চিত্রটি সেন্সরশিপ বোর্ডের কাছ থেকে পাস করানোর জন্য ঋত্বিক ঘটক ও তাঁর দলকে কঠোর পরিশ্রম করতে হয়েছিল। এমনকি এই সমস্যার নিষ্পত্তির জন্য ঋত্বিক ঘটক ইন্দিরা গান্ধীর সাথে ব্যক্তিগতভাবে দেখা করেছিলেন।

## অভিনেতা এবং কলাকুশলী
* **প্রযোজনা** : সুমনা ফিল্মস
* **পরিচালনা ও চিত্রনাট্য:** ঋত্বিক ঘটক
* **চিত্রগ্রাহক** : ধ্রুব কুমার বসু এবং শক্তি বন্দ্যোপাধ্যায়।
* **সংগীত পরিচালনা** : জ্যোতিরিন্দ্র মৈত্র এবং বিনয় রায়
* **গায়ক** : প্রীতি বন্দ্যোপাধ্যায়, বিনয় রায়, মন্তু ঘোষ, অনিমা দাশগুপ্ত, রেবা রায় চৌধুরী।
* **অভিনয়ে** : অরুণ কুমার প্রমুখ।

## আরও দেখুন
* রামকিঙ্কর বাইজ (চলচ্চিত্র)

## তথ্যসূত্র

বিষয়শ্রেণী:১৯৭০-এর চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:ভারতীয় প্রামাণ্যচিত্র
বিষয়শ্রেণী:ভারতীয় প্রামাণ্য চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
মুহাম্মদাবাদ ইসলামিয়া আলিম মাদ্রাসা

**মুহাম্মদাবাদ ইসলামিয়া আলিম মাদ্রাসা** হলো ঢাকা মহানগরীর একটি আলিয়া মাদ্রাসা। এটি বাংলাদেশের ঢাকা জেলার মিরপুরের মধ্য পাইকপাড়ায় অবস্থিত। এটি ১৯৮৩ সালে প্রতিষ্ঠিত হয়েছিল। এতে অনাবাসী শিক্ষার্থীদের জন্য ছাত্রাবাসের সুবিধা এবং দরিদ্র শিক্ষার্থীদের জন্য বিভিন্ন ধরনের পরিষেবা রয়েছে। এই ইনস্টিটিউট প্রতি বছর বিভিন্ন ধরনের সাংস্কৃতিক অনুষ্ঠানের ব্যবস্থা করে থাকে। এই মাদ্রাসার অধ্যক্ষ সাইফুল ইসলাম রফিক পরপর তিনবার ঢাকা শহরের "সেরা অধ্যক্ষ" হিসেেব  ভূষিত হয়েছেন।

## আরও দেখুন
* বাংলাদেশ মাদ্রাসা শিক্ষা বোর্ড

## তথ্যসূত্র

বিষয়শ্রেণী:ঢাকা জেলার আলিয়া মাদ্রাসা
বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো
বিষয়শ্রেণী:অপর্যালোচিত অনুবাদসহ পাতা
বিষয়শ্রেণী:১৯৮৩-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯৮৩-এ বাংলাদেশে প্রতিষ্ঠিত
বিষয়শ্রেণী:ঢাকা জেলার মহাবিদ্যালয়
বিষয়শ্রেণী:বাংলাদেশের আলিয়া মাদ্রাসা
রিপাবলিক বাংলা

**রিপাবলিক বাংলা** ভারত থেকে সম্প্রচারিত একটি বাংলা সংবাদ ভিত্তিক টেলিভিশন চ্যানেল। চ্যানেলটির মালিক হল অর্ণব গোস্বামীর রিপাবলিক মিডিয়া নেটওয়ার্ক।

## ইতিহাস
১১ ডিসেম্বর ২০২০ সালে রিপাবলিক মিডিয়া নেটওয়ার্কের প্রধান সম্পাদক অর্ণব গোস্বামী রিপাবলিক বাংলা চালুর কথা ঘোষণা করেন। ১৭ ফেব্রুয়ারি ২০২১ সালে চ্যানেলটি তার ট্যাগলাইন "কথা হবে চোখে চোখ রেখে" ঘোষণা করে। ৭ মার্চ ২০২১ সালে চ্যানেলটি চালু করা হয়। রিপাবলিক টিভি ও রিপাবলিক ভারতের পর, এটি অর্ণব গোস্বামী প্রবর্তিত তৃতীয় চ্যানেল।

## আন্দোলন
২০২৫ সালের মে মাসে রিপাবলিক বাংলা চ্যানেলের সম্প্রচার বন্ধ ও সাংবাদিক ময়ূখ রঞ্জন ঘোষ কে গ্রেফতারের দাবিতে কলকাতায় বিক্ষোভ করে কলকাতার ব্যবসায়ী সমাজ। বিক্ষোভকারীরা অভিযোগ করেন হিন্দু মুসলিম দাংগা লাগিয়ে বিজেপির উদ্দেশ্য হাসিল করতে রিপাবলিক বাংলা কাজ করছে। সাম্প্রদায়িক উত্তেজনা ছড়ানোর অভিযোগে এই চ্যানেল বন্ধ করার জন্য রাজ্যের মুখ্যমন্ত্রীর হস্তক্ষেপ কামনা করেন তারা।

## বিতর্ক
রিপাবলিক বাংলার বিরুদ্ধে বাংলাদেশ নিয়ে গুজব ছড়ানোর অভিযোগ রয়েছে। ২০২৪ সালের আগস্টে বাংলাদেশে ছাত্র-জনতার গণ-অভ্যুত্থানের পর রিপাবলিক টিভি ইউটিউবে একটি ভিডিও শেয়ার করে প্রচার করে যে, চট্টগ্রামের লালদীঘী পাড় নবগ্রহ মন্দিরে হামলা হয়েছে। স্বাধীন ফ্যাক্ট চেকিং সংস্থা ডিসমিস ল্যাব প্রকাশ করে যে এটি কোনো হিন্দু মন্দিরে হামলার ভিডিও নয়, বরং এক মুসলিম আওয়ামী লীগ নেতার বাড়ির ঘটনা।

২০২৪ সালের অক্টোবরে এটি প্রচার করে যে, বাংলাদেশের অন্তর্বর্তী সরকারের প্রধান উপদেষ্টা মুহাম্মদ ইউনূস মার্কিন নির্বাচনের সময় দেশ ছেড়ে প্যারিসে পালিয়ে গিয়ে সেখানে বসে নির্বাচন পর্যবেক্ষণ করেছেন এবং ট্রাম্পের জয়ের পর আর দেশে না ফেরার সিদ্ধান্ত নিয়েছেন। যদিও তিনি তখন দেশেই ছিলেন। 

২০২৪ সালের নভেম্বরে এটি প্রচার করে যে,বাংলাদেশে ভারতীয় স্যাটেলাইট টিভি চ্যানেল নিষিদ্ধ করা হয়েছে। কিন্তু ফ্যাক্ট চেকিং সংস্থা রিউমর স্ক্যানার জানায়, বাংলাদেশে ভারতীয় স্যাটেলাইট চ্যানেলগুলোর সম্প্রচার বন্ধ করা হয়নি। বরং কোনো তথ্য-প্রমাণ ছাড়াই দাবিটি প্রচার করা হচ্ছে। 

২০২৪ সালের ১৮ নভেম্বর, বাংলাদেশের বিরুদ্ধে প্রোপাগাণ্ডা ও মিথ্যা তথ্য সম্প্রচারের অভিযোগে এই চ্যানেলের কন্টেন্ট নিষিদ্ধ ও ব্লক করার দাবিতে হাইকোর্টে রিট দায়ের করা হয়।

## তথ্যসূত্র

বিষয়শ্রেণী:কলকাতার টেলিভিশন স্টেশন
বিষয়শ্রেণী:২০২১-এ প্রতিষ্ঠিত টেলিভিশন চ্যানেল ও স্টেশন
বিষয়শ্রেণী:ভারতে বাংলা ভাষার টেলিভিশন চ্যানেল
বিষয়শ্রেণী:২০২১-এ পশ্চিমবঙ্গে প্রতিষ্ঠিত
বিষয়শ্রেণী:ভারতের ২৪-ঘন্টা টেলিভিশন সংবাদ চ্যানেল
লক্ষ্মী গিরী

থাম্ব|লক্ষ্মী গিরী
**লক্ষ্মী গিরী** (, জন্ম ১২ সেপ্টেম্বর, ১৯৬৯ বিক্রমাব্দ (*১৯৬৯ খ্রিস্টাব্দ*)  একজন বয়োজ্যেষ্ঠ নেপালি অভিনেত্রী  যিনি ৩৫ বছরেরও বেশি সময় ধরে চলচ্চিত্রের সাথে কাজ করছেন। তিনি মঞ্চ, টেলিভিশন এবং নেপালি, নেওয়ারি, মৈথিলী, তামাং  ও ভোজপুরি ভাষার বিভিন্ন ছায়াছবিতে কাজ করেছেন। তিনি ১৫০ টিরও বেশি পূর্ণদৈর্ঘ্য চলচ্চিত্র, ৬০০ টিরও বেশি টেলিভিশন অনুষ্ঠান (ছয়টি "মেগাসেরিয়াল" সহ) এবং প্রায় ২০ টি বিজ্ঞাপনেও কাজ করেছেন।  নেপাল টেলিভিশন প্রতিষ্ঠার পরপরই তিনি ২০২২ বিক্রমাব্দে (*১৯৮৫ খ্রিস্টাব্দ*) টেলিভিশনে কাজ শুরু করেছিলেন। তার সবচেয়ে উল্লেখযোগ্য মঞ্চভূমিকা ছিল মহা জোড়ির *বিজ্ঞাপনে*, তিনি জাতীয় এবং আন্তর্জাতিকভাবে কমপক্ষে ২৮৯ টি ক্রিয়াকলাপে অভিনয় করেছিলেন, যার মধ্যে রয়েছে মার্কিন যুক্তরাষ্ট্রের ৩৫ টি বিভিন্ন রাজ্য, যুক্তরাজ্যের ৩টি দেশ, পাশাপাশি হংকং এবং ভারত।  তার প্রথম টেলিভিশন অভিনয় ছিল *এপ্রিল ফার্স্ট*  ধারাবাহিকে 

## উল্লেখযোগ্য কর্ম
তার উল্লেখযোগ্য চলচ্চিত্রগুলোর মধ্যে রয়েছে

* *সীমানা *
* *থুলডাই*
* *দর্পণ ছায়া*
* *ঝোলা*
* *তা তা সরাই বিগ্রিস নি বদ্রি*
* *কুসুম রুমাল ২*
* *প্রেমগীত *
* *ফেরি ভেটৌলা,*
* *তীন ঘোমতি *
* *[[ক্যাপ্টেন (নেপালি চলচ্চিত্র)|ক্যাপ্টেন]] *
* *রাতো টিকা নিধারম*
* *ড্রিম গার্ল *
* *[[ছক্কা পঞ্জা ২|ছক্কা পাঞ্জা ২]] *
* *ছক্কা পাঞ্জা ৩ *
* *কীর্তিপুর * 
* *পরে নি মায়া জালৈমা*
* *[[ঝোলা]]*

## পুরস্কার
ঝোলা চলচ্চিত্রে অভিনয়ের জন্য ২০১৪ সালে সেরা পার্শ্বঅভিনেত্রী হিসেবে তিনি দ্বিতীয় এনএফডিসি জাতীয় চলচ্চিত্র পুরস্কার পেয়েছিলেন। ২০৭২ বিক্রমাব্দে প্রেমগীত ছবিতে অভিনয়ের জন্য তিনি সেরা চরিত্র অভিনেত্রী বিভাগে ফিল্ম অ্যাক্টর্স অ্যাসোসিয়েশন অফ নেপাল (এফএএন) পুরস্কার-২০৭২  জিতেছিলেন। তিনি ২০৭৩ বিক্রমাব্দে এফ.এ.এ.এন জাতীয় পুরস্কার পেয়েছিলেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:কাঠমান্ডুর ব্যক্তি
বিষয়শ্রেণী:২০শ শতাব্দীর নেপালি অভিনেত্রী
বিষয়শ্রেণী:১৯৫৫-এ জন্ম
বিষয়শ্রেণী:খস জাতিগোষ্ঠী
বিষয়শ্রেণী:নেপালি চলচ্চিত্র অভিনেত্রী
বিষয়শ্রেণী:নেপালি টেলিভিশন অভিনেত্রী
বিষয়শ্রেণী:২১শ শতাব্দীর নেপালি অভিনেত্রী
বিষয়শ্রেণী:কাঠমান্ডুর অভিনেত্রী
ইন্ডিয়ান ইনস্টিটিউটস অব ম্যানেজমেন্ট

**ভারতীয় ব্যবস্থাপনা প্রতিষ্ঠান** বা **ইন্ডিয়ান ইনস্টিটিউটস অব ম্যানেজমেন্ট** (আইআইএম) হল ভারতের ব্যবস্থাপনা শিক্ষা ও গবেষণা প্রতিষ্ঠান। এটি প্রাথমিকভাবে স্নাতক / স্নাতকোত্তর, স্নাতকোত্তর, ডক্টরাল এবং এক্সিকিউটিভ শিক্ষা প্রোগ্রামের পাশাপাশি কিছু অতিরিক্ত কোর্স সরবরাহ করে। আইআইএম স্থাপনের পরিকল্পনা ভারতের পরিকল্পনা কমিশনের সুপারিশের ভিত্তিতে ভারতের প্রথম প্রধানমন্ত্রী জওহরলাল নেহেরু করেন।

আইএমআইএম প্রতিষ্ঠানসমূহকে ‘ইন্ডিয়ান ইনস্টিটিউটস অব ম্যানেজমেন্ট আইন, ২০১৭’ পাস হওয়ার পরে মানবসম্পদ উন্নয়ন মন্ত্রক জাতীয় গুরুত্বসম্পন্ন প্রতিষ্ঠান হিসাবে ঘোষণা করে। এই আইন দ্বারা, আইআইএমগুলিকে তাদের প্রতিদিনের কাজ পরিচালনা করার ক্ষেত্রে আরও স্বায়ত্তশাসন দেওয়া হয়। আইনটি আইআইএম পরিচালনা কমিটিকে আইআইএম কাউন্সিল থেকে আইআইএম কোঅর্ডিনেশন ফোরামে পরিবর্তন করে। আইআইএমগুলিকে তাদের কোর্স, ফি এবং অন্যান্য সম্পর্কিত বিষয়ে সিদ্ধান্ত নেওয়ার জন্য অনেক ছাড় দেওয়া হয়। ভারতের এইচআরডি মন্ত্রীর দ্বারা ব্যবহৃত জাতীয় ইনস্টিটিউশনাল র‌্যাঙ্কিং ফ্রেমওয়ার্ক (এনআইআরএফ) অনুসারে শীর্ষস্থানীয় আইআইএম - যেমন আইআইএম আহমেদাবাদ, আইআইএম ব্যাঙ্গলোর ও আইআইএম কলকাতা - র‌্যাঙ্কিংয়ের ক্ষেত্রে ব্যবস্থাপনা বিদ্যালয়ের মধ্যে শীর্ষ দশে স্থান অর্জন করেছে।

## প্রতিষ্ঠানসমূহ

## মানচিত্রে

## তথ্যসূত্র

## বহিঃসংযোগ


বিষয়শ্রেণী:১৯৬১-এ ভারতে প্রতিষ্ঠিত
বিষয়শ্রেণী:১৯৬১-এ প্রতিষ্ঠিত শিক্ষাপ্রতিষ্ঠান
দীপিকা ডেকা

**দীপিকা ডেকা** () একজন ভারতীয় চিকিৎসাবিদ এবং অধ্যাপিকা তথা স্ত্রী ও প্রসূতিরোগ বিশেষজ্ঞ। তিনি বর্তমানে নতুন দিল্লীতে অবস্থিত সর্বভারতীয় চিকিৎসা বিজ্ঞান প্রতিষ্ঠানের স্ত্রী ও প্রসূতিরোগ বিভাগর অধ্যাপিকা। তিনি ২০১৯ সালে স্থাপিত পশ্চিমবঙ্গের কল্যাণীতে অবস্থিত  সর্বভারতীয় চিকিৎসা বিজ্ঞান প্রতিষ্ঠানের প্রথম ব্যবস্থাপক পদে নিযুক্ত হয়েছিলেন। ২০১৯ সালের ১১ এপ্রিল তারিখে তিনি আসামের গুয়াহাটির শ্রীমন্ত শঙ্করদেব স্বাস্থ্যবিজ্ঞান বিশ্ববিদ্যালয়ে উপাচার্য পদে নিযুক্তি লাভ করেছিলেন। এর মাধ্যমে তিনি প্রথম অসমীয়া নারী উপাচার্যে পরিগণিত হন। ২০২১ সাল ৩১ জানুয়ারি তারিখ পর্যন্ত তিনি শ্রীমন্ত শঙ্করদেব স্বাস্থ্যবিজ্ঞান বিশ্ববিদ্যালয়ের উপাচার্যের দায়িত্বভার পালন করেছেন। তিনি নতুন দিল্লীর সর্বভারতীয় চিকিৎসা বিজ্ঞান প্রতিষ্ঠানের প্রথম অসমীয়া ব্যবস্থাপক ড. রমেশ চন্দ্র ডেকার স্ত্রী।

## শিক্ষা
দীপিকা ডেকা ১৯৭৭ সালে গুয়াহাটি চিকিৎসা মহাবিদ্যালয় থেকে  চিকিৎসাবিজ্ঞানে স্নাতক ডিগ্রী লাভ করেছিলেন। তিনি এমবিবিএস পরীক্ষায় প্রথম স্থান লাভ করেছিলেন এবং এজন্য তাঁকে স্বর্ণপদক প্রদান করা হয়েছিল। ডেকা একটি মহাবিদ্যালয় থেকে স্নাতকোত্তর ডিগ্রী লাভ করেছিলেন। তিনি ১৯৮২ সালে স্ত্রী ও প্রসূতি রোগ বিভাগে এমডি অর্জন করেছিলেন।
## পুরস্কার ও সম্মাননা
তিনি ১৯৯৯ সালে বিশ্ব স্বাস্থ্য সংস্থা ফেলোশিপ ও ২০১০ সালে ভারতীয় চিকিৎসা গবেষণা পরিষদ থেকে বরিষ্ঠ বিজ্ঞানী ফেলোশিপ অর্জন করেছেন। অধ্যাপক ডেকা ৫টি গ্রন্থ ও ৬০টি অধ্যায় রচনা করেছেন। ১৪১টি আন্তর্জাতিকসহ তাঁর মোট ২৫৫টি গবেষণা পত্র প্রকাশিত হয়েছে। তার লাভ করা উল্লেখযোগ্য পুরস্কারসমূহ হল:
* ইমেজিং সায়েন্স পুরস্কার, ১৯৯৫
* কমলা আচারী পুরস্কার, ২০০০
* ফগসি রগাম গবেষণা পুরস্কার, ২০০০
* এস.কে. ভাণ্ডারী স্বর্ণপদক, ২০০২
* যুব বিজ্ঞানী পুরস্কার, ২০০৪
* ড. অমরেন্দ্র নাথ দান পুরস্কার, ২০০৬
* ড. চি.এল. জাভারি পুরস্কার, ২০০৯
* ড. চি এস ডন পুরস্কার, ২০১০
* ড. ডি.সি. দত্ত বইয়ের জন্য শ্রেষ্ঠ ফগসি প্রকাশন পুরস্কার, ২০১০

## তথ্যসূত্র

বিষয়শ্রেণী:ভারতীয় চিকিৎসক
বিষয়শ্রেণী:২০শ শতাব্দীর ভারতীয় চিকিৎসক
বিষয়শ্রেণী:ভারতীয় চিকিৎসা শিক্ষায়তনিক
বিষয়শ্রেণী:জীবিত ব্যক্তি
বিষয়শ্রেণী:আসামের নারী
কোলহাপুরি চপ্পল

**কোলহাপুরি চপ্পল** (ইংরেজি: Kolhapuri chappal) হল ভারতের মহারাষ্ট্র ও কর্ণাটকে প্রচলিত ও পরম্পরাগত হস্তশিল্পজাত একপ্রকার চামড়ার জুতো। স্থানীয়ভাবে উদ্ভিজ্জ বা প্রাকৃতিক রং ব্যবহার করে এই জুতোর চামড়া পাকা করা হয়। ২০১৯ সালের জুলাইয়ে কোলহাপুরি চপ্পল পেটেন্ট, ডিজাইন ও ট্রেড মার্ক নিয়ন্ত্রক জেনারেলের কাছ থেকে ভৌগোলিক নির্দেশক স্বীকৃতি লাভ করেছে। একটি ভুল ধারণা প্রচলিত আছে যে কেবল মহারাষ্ট্রের শিল্পীরাই এই চপ্পল তৈরি করার সাথে জড়িত। তবে বাস্তবিক অর্থে কর্ণাটকের বহু শিল্পীও বহু শতাব্দী ধরে কোলহাপুরি চপ্পল তৈরির কাজে জড়িত হয়ে আছে। কর্ণাটকের বাগলকোট, বেলগাভি, ধারওয়াড় এবং বিজয়পুর জেলার পাশাপাশি মহারাষ্ট্রের কোলহাপুর, সাংলী , সাতারা এবং সোলাপুর জেলাগুলো কোলহাপুরি চপ্পল তৈরি ও বাণিজ্যিকীকরনের স্বীকৃতি লাভ করেছে।

## ইতিহাস
কোলহাপুরি চপ্পলের উৎপত্তি হয়েছিল দ্বাদশ শতাব্দীতে, যখন রাজা বিজ্জালা এবং তাঁর প্রধানমন্ত্রী বাসবন্ন কোলহাপুরি চপ্পল উৎপাদনকে উৎসাহিত করেছিলেন যাতে মুচি সম্প্রদায়ের উন্নতি হয়। ঐতিহাসিক দলিল অনুসারে ১৩শ শতাব্দীর প্রথমদিকে কোলহাপুরির প্রথম প্ৰচলন হয়েছিল। এর পূর্বে এটি কাপাসি, পেতান, কচকাদি, বক্কালনালী এবং পুকরি নামে পরিচিত ছিল। নামগুলো মূলত বিভিন্ন গ্রামকে নির্দেশ করত যেখানে ‌এসব জুতো তৈরি হত। 
## চিত্রশালা

File:Indian chappal, Kolhapur, late 20th century - Bata Shoe Museum - DSC00445.JPG
File:Indian chappal, Kolhapur, late 20th century - Bata Shoe Museum - DSC00448.JPG
File:Indian chappal, Kolhapur, late 20th century - Bata Shoe Museum - DSC00450.JPG
File:Indian chappal, Kolhapur, late 20th century - Bata Shoe Museum - DSC00453.JPG
File:Indian chappal, Kolhapur, late 20th century - Bata Shoe Museum - DSC00452.JPG
File:Kolhapuri Chappals in roadside shop in Kolhapur3.jpg
File:Kolhapuri Chappals in roadside shop in Kolhapur2.jpg
File:Kolhapuri foot wear in Hyderabad, India.jpg
File:Kolhapuri chappals.jpg
File:Kolhapuri Chappals in roadside shop in Kolhapur1.jpg


## তথ্যসূত্র

বিষয়শ্রেণী:মহারাষ্ট্রের সংস্কৃতি
বিষয়শ্রেণী:ভারতীয় পাদুকা
বিষয়শ্রেণী:কোলহাপুর জেলা
বিষয়শ্রেণী:মহারাষ্ট্রের ভৌগোলিক নির্দেশক
তরুণ অরোরা

**তরুণ অরোরা** হলেন একজন ভারতীয় মডেল এবং অভিনেতা, যিনি মূলত হিন্দি, তেলুগু এবং তামিল ভাষার চলচ্চিত্রে কাজ করেন।

## কর্মজীবন
বেঙ্গালুরুতে হোটেল ম্যানেজমেন্টে অধ্যয়নের সময় অরোরা মডেলিংয়ের কাজ শুরু করেছিলেন। তিনি ১৯৮৮ সালে গ্ল্যাড্র্যাগস মানহান্ট পুরস্কার জিতেছিলেন। পরে তাকে রেমন্ড, ওয়েস্টসাইড, কোয়ালটি ওয়ালস, ম্যাকডোভেলের হুইস্কি এবং এলজি এর মতো ব্র্যান্ডের বিজ্ঞাপন প্রচারে এবং বেশ কয়েকটি ডিজাইনারের সাথে কাজে দেখা গিয়েছিল। এরপর তিনি হানস রাজ হান্সের একটি *সংগীত ভিডিওতে* উপস্থিত ছিলেন।

অরোরা ১৯৯৯ সালে বলিউডে সর্বপ্রথম *প্যার মেং কাবি কাবিতে* চলচ্চিত্রে একটি চরিত্রে অভিনয় করেছিলেন। *হাওস (২০০৪)* চলচ্চিত্রে তাঁর প্রথম প্রধান ভূমিকা ছিল। পরের তিন বছরে তিনি *শীন (২০০৪)*, *১৯ বিপ্লব (২০০৪)*, *ম্যান নট এলাও* (২০০৬) এবং ঘুটান (২০০৭) এর মতো কয়েকটি স্বল্প বাজেটের চলচ্চিত্রে অভিনয় করেছিলেন। ২০০৭ সালে তিনি *জব উই মেট* ছবিতে কারিনা কাপুরের প্রেমিকের ভূমিকায় অভিনয় করেন যিনি তাকে প্রত্যাখ্যান করেছিলেন এবং ফিরে এসেছিলেন, কেবল নিজেকে প্রত্যাখ্যান করার জন্য। চলচ্চিত্রটিত বক্স অফিসে বড় হিট হয়েছিল। ২০০৯ সালে তিনি দুটি ছবিতে হাজির হন: *২* এবং *লাভ গুরু*। তিনি ২০১৬ সালে কানিথান চলচ্চিত্রে তার ভূমিকার জন্য প্রশংসিত হন এবং তিনি চিরঞ্জীব অভিনীত *খাইদি নং ১৫০* (২০১৭) চলচ্চিত্রে প্রধান প্রতিদ্বন্দ্বীর ভূমিকায় অভিনয় করেন।

## ব্যক্তিগত জীবন
ব্যক্তিগত জীবনে অরোনা অভিনেত্রী অঞ্জলা জাভেরির সাথে বিবাহবন্ধনে আবদ্ধ।

## চলচ্চিত্রের তালিকা

## তথ্যসূত্র

## বহিঃসংযোগ
*  
* তরুন অরোরা প্রোফাইল বলিউড হাঙ্গামা

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:তেলুগু চলচ্চিত্র অভিনেতা
বিষয়শ্রেণী:ভারতীয় পুরুষ মডেল
বিষয়শ্রেণী:জীবিত ব্যক্তি
বিষয়শ্রেণী:ভারতীয় চলচ্চিত্র অভিনেতা
বিষয়শ্রেণী:হিন্দি চলচ্চিত্র অভিনেতা
বিষয়শ্রেণী:১৯৭৯-এ জন্ম
চতুর্দশ লোকসভা

**চতুর্দশ লোকসভা** (১৬ মে ২০০৪ - ১৮ মে ২০০৯) ২০ এপ্রিল - ১০ মে ২০০৪ এর মধ্যে ২০০৪ সালের ভারতীয় সাধারণ নির্বাচনের চারটি ধাপে অনুষ্ঠিত হওয়ার পরে ডাকা হয়েছিল, যার ফলে প্রথম মনমোহন সিং মন্ত্রিত্ব (২০০৪-২০০৯) গঠন করা হয়েছিল । ভারতীয় জাতীয় কংগ্রেস নেতৃত্বাধীন ইউনাইটেড প্রগ্রেসিভ অ্যালায়েন্স আগের ১৩তম লোকসভার চেয়ে ৬২টি বেশি আসন জিতেছে । লোকসভা ( জনগণের কক্ষ) হল ভারতের সংসদের নিম্নকক্ষ । ভারতীয় সংসদের উচ্চকক্ষ রাজ্যসভা থেকে ৮জন বর্তমান সদস্য, ২০০৪ সালের ভারতীয় সাধারণ নির্বাচনের পর ১৪তম লোকসভায় নির্বাচিত হন ।

## তথ্যসূত্র

## বহিঃসংযোগ

* 14th Lok Sabha Members by Constituency Lok Sabha website
* Lok Sabha website
* Legislative Business in the 14th Lok Sabha – PRS Legislative Research

বিষয়শ্রেণী:চতুর্দশ লোকসভা
বিষয়শ্রেণী:লোকসভার মেয়াদ
বিষয়শ্রেণী:২০০৪-এ ভারতে প্রতিষ্ঠিত
বিষয়শ্রেণী:২০০৯-এ ভারতে বিলুপ্ত
উত্তরায়ণ (চলচ্চিত্র)

***উত্তরায়ণ*** হল একটি জনপ্রিয় বাংলা চলচ্চিত্র যা পরিচালনা করেন অগ্রদূত। এই চলচ্চিত্রটি ১৯৬৩ সালে পরশমল দীপচাঁদ ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন রবিন চট্টোপাধ্যায়। এই চলচ্চিত্রটির মুখ্য চরিত্রে অভিনয় করেন উত্তম কুমার, সুপ্রিয়া দেবী, সাবিত্রী চট্টোপাধ্যায়, পাহাড়ী সান্যাল, আরিফুল হক।

উত্তরায়ণ চলচ্চিত্রটি বলিউডের জনপ্রিয় হিন্দি চলচিত্র "হাম দোনো ১৯৬১" থেকে বাংলায় পুননির্মাণ করা হয়।

## শ্রেষ্ঠাংশে
* উত্তম কুমার
* সুপ্রিয়া দেবী
* সাবিত্রী চট্টোপাধ্যায়
* নিভানানী দেবী
* আশা দেবী
* পাহাড়ী সান্যাল
* অনিল চট্টোপাধ্যায়
* ধীরাজ দাস
* আরিফুল হক

## তথ্যসূত্র

## বহিঃসংযোগ
* 

বিষয়শ্রেণী:১৯৬৩-এর চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:১৯৬০-এর দশকের বাংলা ভাষার চলচ্চিত্র
সূর্যশিখা

***সূর্যশিখা*** হল একটি জনপ্রিয় বাংলা চলচ্চিত্র যা পরিচালনা করেন সলিল দত্ত। এই চলচ্চিত্রটি ১৯৬১ সালে শ্রীবিষ্ণু পিকচার প্রাঃ লিঃ ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন রবিন চট্টোপাধ্যায়। এই চলচ্চিত্রটির মুখ্য চরিত্রে অভিনয় করেন উত্তম কুমার, সুপ্রিয়া দেবী, ছবি বিশ্বাস, উৎপল দত্ত।

## কাহিনী

ডঃ দীপ্ত রায় একজন সফল ডাক্তার ছিলেন, তাঁর দায়িত্বের প্রতি অত্যন্ত প্রতিশ্রুতিবদ্ধ ছিলেন। লন্ডন থেকে এফআরসিএস শেষ করার পরে দীপ্ত শহরতলিতে একটি হাসপাতাল পরিচালনার দায়িত্ব নেন। তিনি সেটআপ এবং চিকিৎসা করার পদ্ধতিটিতে প্রচুর পরিবর্তন আনেন। তিনি আচেনার সাথে এক স্থানীয় স্কুলছাত্রীর সাথে নার্সিং ডিগ্রি নিয়ে সাক্ষাত করেন যিনি সহায়তার প্রস্তাব দেন এবং একসাথে তারা সফলভাবে হাসপাতালটি পরিচালনা করেন। শীঘ্রই তারা একে অপরকে বিয়ে করে। বিয়ের পরে, তবে অচেনা গৃহবধূ হয়ে উঠতে আগ্রহী এবং তাঁর প্রতিশ্রুতি বিলম্বিত হয়েছে। দীপ্ত এটিকে অত্যন্ত তিক্তভাবে নেয় এবং শীঘ্রই দুজনের মধ্যে ফাটল তৈরি হয়। তারা পৃথক। বহু বছর পরে দীপ্ত ও আচেনা আবার একে অপরের মুখোমুখি হন।

## শ্রেষ্ঠাংশে
* উত্তম কুমার
* সুপ্রিয়া দেবী
* ছবি বিশ্বাস
* অসিতবরণ চট্টোপাধ্যায়
* উৎপল দত্ত
* তরুণ কুমার  
* জহর রায় 
* শৈলেন মুখোপাধ্যায়
* গঙ্গাপদ বসু 
* ধীরাজ দাস
* পঞ্চানন ভট্টাচার্য
* পারিজাত বোস
* আরতি দাস
* অশোক মুখার্জী 
* মাষ্টার রণবীর

## তথ্যসূত্র

## বহিঃসংযোগ
* 

বিষয়শ্রেণী:১৯৬৩-এর চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:১৯৬০-এর দশকের বাংলা ভাষার চলচ্চিত্র
প্যাট্রিশিয়া হরোহো

**প্যাট্রিশিয়া ডি. হরোহো** (জন্ম: ১৯৬০) হচ্ছেন মার্কিন যুক্তরাষ্ট্র সেনাবাহিনীর একজন প্রাক্তন জেনারেল। তিনি ছিলেন মার্কিন সেনাবাহিনীর ৪৩তম প্রধান চিকিৎসক সেনাপতি (সার্জন জেনারেল) এবং মার্কিন সেনাবাহিনীর মেডিকেল কমান্ডের অধিনায়ক। জেনারেল প্যাট্রিশিয়া ছিলেন মার্কিন সেনাবাহিনীর নার্স শাখার প্রথম কর্মকর্তা যিনি লেফটেন্যান্ট জেনারেল পদে আসীন হতে পেরেছিলেন। ২০১৬ সালে মার্কিন সেনাবাহিনীর 'আর্মি উইমেন্স ফাউন্ডেশন হল অব ফেইম'-এ জেনারেল প্যাট্রিশিয়ার ছবি যুক্ত হয়।
## পূর্ব জীবন এবং শিক্ষা
প্যাট্রিশিয়া নর্থ ক্যারোলাইনা অঙ্গরাজ্যে ১৯৬০ সালে জন্মগ্রহণ করেছিলেন। তিনি সেন্ট প্যাট্রিক ক্যাথোলিক স্কুলে পড়েছিলেন, এরপর তিনি ১৯৭৮ সালে ই. ই. স্মিথ হাই স্কুল থেকে মাধ্যমিক শিক্ষা সম্পন্ন করেন। ১৯৮২ সালে তিনি ইউনিভার্সিটি অব নর্থ ক্যারোলাইনা অ্যাট চ্যাপেল হিল থেকে নার্সিং বিষয়ে স্নাতক ডিগ্রী নেন। ১৯৯২ সালে তিনি পিটসবার্গ বিশ্ববিদ্যালয় থেকে ক্লিনিক্যাল ট্রমা নার্স স্পেশালিস্ট-এর উপরে স্নাতকোত্তর ডিগ্রী লাভ করেন, তখন তিনি মার্কিন সেনাবাহিনীতে কর্মরত ছিলেন।
## সামরিক জীবন

প্যাট্রিশিয়া সেনাবাহিনীতে যোগ দিয়েছিলেন ১৯৮২ সালে।

১৯৯৪ সালে তিনি ওম্যাক সেনা চিকিৎসা কেন্দ্রতে ইমার্জেন্সী রুমে হেড নার্স হিসেবে কর্মরত ছিলেন। অসুস্থ সেনাদের চিকিৎসা করার জন্য তিনি এখানে প্রশংসিত হন এবং একটি পদক প্রাপ্ত হন।

২০০২ সালের ১৪ই সেপ্টেম্বর প্যাট্রিশিয়া 'নার্স হিরো' খেতাব প্রাপ্ত হন। তিনি ৯/১১ সন্ত্রাসী হামলাতে আহত ৭৫ জন মানুষকে চিকিৎসা দিয়েছিলেন সেটার কৃতিত্ব স্বরূপ তাকে পুরস্কারটি দেওয়া হয়েছিলো।

তার প্রাপ্ত গুরুত্বপূর্ণ পদকগুলোর মধ্যে রয়েছে 'আর্মি ডিসটিংগুইশড সার্ভিস ম্যাডেল', 'দ্য অর্ডার অব মিলিটারি মেডিকেল মেরিট', 'লেজিয়ন অব মেরিট', 'মেরিটোরিয়াস সার্ভিস ম্যাডেল', 'আর্মি কমেন্ডেশন ম্যাডেল' এবং 'আর্মি অ্যাচিভমেন্ট ম্যাডেল'। ২০০৭ সালে পিটসবার্গ বিশ্ববিদ্যালয় তাকে 'লিগাসি লরেট' সম্মানে ভূষিত করে।

হরোহো যে সকল সেনা প্রতিষ্ঠানের অধিনায়ক ছিলেনঃ
*বেলভয়ের সেনা হাসপাতাল, ভার্জিনিয়া (২০০৪-২০০৬)
*ওয়ালটার রিড সেনা হাসপাতাল, ওয়াশিংটন ডিসি (২০০৭-২০০৮)
*ম্যান্ডিগান সেনা চিকিৎসা কেন্দ্র, ওয়াশিংটন ডিসি (২০০৮-২০০৯)
*পশ্চিম সেনা কমান্ডের মেডিকেল কমান্ড (২০০৮-২০১০)
*মার্কিন সেনাবাহিনীর সার্জন জেনারেল (২০১১-২০১৫)

জেনারেল প্যাট্রিশিয়া ২০১৬ সালের ১ ফেব্রুয়ারি সেনাবাহিনী থেকে অবসরপ্রাপ্ত হন, তিনি ২০১৫ সালের ১১ ডিসেম্বর তারিখ পর্যন্ত সার্জন জেনারেল ছিলেন এবং এরপর তিনি মেডিকেল কমান্ডের অধিনায়ক হন।

## পুরস্কারসমূহ

## তথ্যসূত্র

বিষয়শ্রেণী:১৯৬০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:লিজিওন অব মেরিট প্রাপক
বিষয়শ্রেণী:২১শ শতাব্দীর মার্কিন নারী
বিষয়শ্রেণী:পিটসবার্গ বিশ্ববিদ্যালয়ের প্রাক্তন শিক্ষার্থী
বিষয়শ্রেণী:মার্কিন জেনারেল
বিষয়শ্রেণী:মার্কিন সেবিকা
বিষয়শ্রেণী:মার্কিন সেবক
গ্রিনল্যান্ড জাতীয় ফুটবল দল

**গ্রিনল্যান্ড জাতীয় ফুটবল দল** () হচ্ছে আন্তর্জাতিক ফুটবলে গ্রিনল্যান্ডের প্রতিনিধিত্বকারী পুরুষদের জাতীয় দল, যার সকল কার্যক্রম গ্রিনল্যান্ডের ফুটবলের সর্বোচ্চ নিয়ন্ত্রক সংস্থা গ্রিনল্যান্ড ফুটবল অ্যাসোসিয়েশন দ্বারা নিয়ন্ত্রিত হয়। এই দলটি এপর্যন্ত ফুটবলের সর্বোচ্চ সংস্থা ফিফার এবং তাদের আঞ্চলিক সংস্থা উয়েফার সদস্যপদ লাভ করতে পারেনি। ১৯৮০ সালের ২রা জুলাই তারিখে, গ্রিনল্যান্ড প্রথমবারের মতো আন্তর্জাতিক খেলায় অংশগ্রহণ করেছে; আইসল্যান্ডের সোদারক্রকুরে অনুষ্ঠিত উক্ত ম্যাচে গ্রিনল্যান্ড ফ্যারো দ্বীপপুঞ্জের কাছে ৬–০ গোলের ব্যবধানে পরাজিত হয়েছে।

২,০০০ ধারণক্ষমতাবিশিষ্ট নুক স্টেডিয়ামে *পোলার খেলনা ভালুক* নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় গ্রিনল্যান্ডে অবস্থিত। বর্তমানে এই দলের ম্যানেজারের দায়িত্ব পালন করছেন মর্টেন রোকিয়ার এবং অধিনায়কের দায়িত্ব পালন করছেন রক্ষণভাগের খেলোয়াড় নিকলাস ক্রুৎসমান।

ফিফা এবং উয়েফাের সদস্যপদ না থাকার ফলে গ্রিনল্যান্ড এপর্যন্ত একবারও ফিফা বিশ্বকাপ এবং উয়েফা ইউরোপীয় চ্যাম্পিয়নশিপে অংশগ্রহণ করতে পারেনি।

নিকলাস ক্রুৎসমান, জন এলডেভিগ, জর্সি স্কাদে, মাসি মাকে এবং রেনে ওভারবেলের মতো খেলোয়াড়গণ গ্রিনল্যান্ডের জার্সি গায়ে মাঠ কাঁপিয়েছেন।

## র‌্যাঙ্কিং
ফিফার সদস্যপদ না থাকার ফলে ফিফা বিশ্ব র‌্যাঙ্কিংয়ে গ্রিনল্যান্ডের কোন স্থান নেই। অন্যদিকে, বিশ্ব ফুটবল এলো রেটিংয়ে গ্রিনল্যান্ডের সর্বোচ্চ অবস্থান হচ্ছে ১৮৬তম (যা তারা ১৯৮০ সালে অর্জন করেছিল) এবং সর্বনিম্ন অবস্থান হচ্ছে ২০৩। নিম্নে বর্তমানে বিশ্ব ফুটবল এলো রেটিংয়ে অবস্থান উল্লেখ করা হলো:

;বিশ্ব ফুটবল এলো রেটিং

## তথ্যসূত্র

## বহিঃসংযোগ
* 

বিষয়শ্রেণী:গ্রিনল্যান্ড জাতীয় ফুটবল দল
বিষয়শ্রেণী:ইউরোপের জাতীয় ফুটবল দল
মৈনা কুমারী ভাণ্ডারী

**মৈনা কুমারী ভাণ্ডারী** (জন্ম: ১ অক্টোবর, ১৯৫৮)  হলেন একজন নেপালি সমাজতান্ত্রিক রাজনীতিবিদ এবং নেপালের সংঘীয় সংসদের প্রতিনিধি সভার সদস্য। 

## ব্যক্তিগত জীবন
তিনি ১৯৫৮ সালের ১লা অক্টোবর নেপালের গুল্মী জেলার জুনিয়া গ্রামে ভক্ত বাহাদুর এবং চন্দ্র কলা দম্পতির ঘরে জন্মগ্রহণ করেন।  তিনি দক্ষতার শংসাপত্রের স্তর পর্যন্ত শিক্ষিত। ২০০৮ সালে অবসর নেওয়ার আগে তিনি ২৫ বছর স্কুল শিক্ষিকা ছিলেন।

## রাজনৈতিক জীবন
তিনি ১৯৮০ সালে ছাত্রী হিসাবে রাজনীতিতে যোগ দেন। তিনি তৎকালীন সিপিএন এমএল, পরবর্তী সিপিএন ইউএমএলের ছাত্র সংগঠন এএনএনএফএসইউতে যোগ দিয়েছিলেন। ২০১৩ সাল পর্যন্ত তিনি সিপিএন ইউএমএলের নারী শাখার সর্ব নেপাল মহিলা সমিতির লুম্বিনী অঞ্চলের "ইনচার্জ" ছিলেন, পাশাপাশি দলের কেন্দ্রীয় সদস্য ছিলেন। 

তিনি ২০০৮ সালের এবং ২০১৩ সালের  বিধানসভা নির্বাচনে গুল্মী-১ আসনের সিপিএন ইউএমএল প্রার্থী ছিলেন।

২০১৭-এর আইনসভা নির্বাচনে তিনি সিপিএন ইউএমএলের প্রার্থী (বর্তমানে নেপাল কমিউনিস্ট পার্টি) হিসেবে নির্বাচিত হন। তিনি আনুপাতিক প্রতিনিধিত্ব ব্যবস্থার অধীনে নারীদের জন্য ও খস-আর্য গোষ্ঠীর জন্য সংরক্ষিত আসনে সাংসদ নির্বাচিত হয়েছিলেন। 

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৫৮-এ জন্ম
বিষয়শ্রেণী:নেপালি রাজনীতিবিদ
বিষয়শ্রেণী:নেপাল কমিউনিস্ট পার্টি (একীকৃত মার্ক্সবাদী-লেনিনবাদী) এর রাজনীতিবিদ
বিষয়শ্রেণী:নেপাল কমিউনিস্ট পার্টি (নেকপা) এর রাজনীতিবিদ
বিষয়শ্রেণী:খস জাতিগোষ্ঠী
বিষয়শ্রেণী:গুল্মী জেলার ব্যক্তি
বিষয়শ্রেণী:প্রতিনিধি সভার (নেপাল) সদস্য ২০১৭–২০২২
চিমটা (বাদ্যযন্ত্র)

**চিমটা** (ইংরেজি: Chimta) হল ভারতীয় উপমহাদেশে প্রচলিত একধরণের ঐতিহ্যবাহী তালাশ্রয়ী ঘনবাদ্যযন্ত্র। এই লোকবাদ্যটির নাম কেবল আক্ষরিক অর্থে চিমটা নয়, বরং দেখতেও এটি চিমটার মত। সময়র সাথে সাথে এতে থালার ন্যায় ছোট ছোট পিতলের ঝুনঝুনির স্থায়ী সংযোজন হয়েছে। দক্ষিণ এশিয়ায় পরম্পরাগতভাবে এই বাদ্যটি বিকশিত হয়েছে। বাদ্যটি প্রায়ই জনপ্রিয় পাঞ্জাবি লোকগান, ভাংরা সংগীত ও শিখ ধর্মীয় সংগীতে ব্যবহার করা হয়। গুরবাণী কীর্তন ও অন্যান্য হিন্দুধর্মীয় কীর্তন অনুষ্ঠানেও এটি ব্যবহার করা হয়।

চিম্‌টা বাজাতে বাদক এটির গাঁটটিকে হাতে ধরেন এবং দুটো ফালিকে পরস্পরের সাথে আঘাত করে শব্দ প্ৰস্তুত করে থাকেন। ধাতব পিতল  দিয়ে নিৰ্মিত হওয়ার ফলে এটি একরকম উচ্চ ধাতবীয় শব্দ সৃষ্টি করে এবং গানের তাল বজায় রাখতে সহায়তা করে। চিমটার মূল অংশটি লোহা দিয়েও তৈরি হতে পারে। ভাংরা সংগীতে বা বিবাহ অনুষ্ঠানে প্ৰায়শই ঢোল সহযোগে এবং ভাংরা নৃত্যশিল্পীদের দ্বারা এটি বাজানো হয়।

## উল্লেখযোগ্য চিমটাবাদক
প্রয়াত আলম লোহার এই যন্ত্রটি বাজানোর জন্য এবং এটিকে বিশ্বব্যাপী দর্শকদের মাঝে পরিচিত করার জন্য বিখ্যাত ছিলেন। বর্তমান কালে কমল হির এবং আরিফ লোহারের মতো সংগীতজ্ঞগণ এই যন্ত্রটি বাজিয়ে থাকেন। এটি "মরচে ধরা তাম্বুরা তরোয়াল"  নামেও পরিচিত। সাম্প্রতিককালের একটি সফরে পরীক্ষামূলক রক ব্যান্ড *হিজ নেম ইজ অ্যালাইভের* সদস্যরা তাদের পরিবেশনায় চিমটা বাজিয়েছিলেন।

## তথ্যসূত্র

বিষয়শ্রেণী:ঘনযন্ত্র
বিষয়শ্রেণী:পাঞ্জাবি সংস্কৃতি
বিষয়শ্রেণী:ভারতীয় বাদ্যযন্ত্র
বিষয়শ্রেণী:পাঞ্জাবি শব্দ ও বাক্যাংশ
বিষয়শ্রেণী:পাকিস্তানি বাদ্যযন্ত্র
মাদল (ব্যান্ড)

**মাদল** হল ২০০২ সালে গঠিত একটি নারীপ্রধান সংগীতদল বা ব্যান্ড।  এটি পশ্চিমবঙ্গের বাঙালি লোকশিল্পীদের প্রথম পূর্ণাঙ্গ নারীনির্ভর (দলের সকল সদস্যই নারী) পেশাদার সংগীতদল।  এই দল সঙ্গীত পরিবেশনের ক্ষেত্রে বাংলার সমৃদ্ধ ও বৈচিত্র্যময় লোক ঐতিহ্যকে উপস্থাপনের প্রতি মনোনিবেশ করে।

'মাদল' শব্দটি *মা* ও *দল* এই দুটি ভাগে বিভক্ত হতে পারে- যেখানে মা বলতে নারী ও দল বলতে সংগীতদলকে বুঝানো হচ্ছে।

## সংগীতদল ও সহযোগী

### গায়িকা

* শিখা ভট্টাচার্য
* সোনিয়া ঘোষ (সেন)
* শর্মিষ্ঠা চট্টোপাধ্যায় (পিনকন গ্রুপ থেকে)
* তুপসি সরকার
* শম্পা সরদার (বিশ্বাস)
* পলাশপ্রিয়া ভট্টাচার্য

### সহযোগী

* শঙ্কর সাহা - ঢোল, খোল, মাদল
* সুরঞ্জিত রায় - তবলা, খানজিরা
* পঙ্কজ দাস
* শুভম কাঞ্জিলাল
* দীপ মুখোপাধ্যায়
* শান্তনু চক্রবর্তী

## অ্যালবাম

* কিয়া ফুল - ২০১৬ 
* প্রাণ ঝর্ণা  (আশা অডিও) - ২০১২
* উড়পঙ্খি (আশা অডিও) - ২০০৯ 
* মায়া লাগাইছে (আশা অডিও)
* সুন্দরী কমলা  (আশা অডিও) - ১৪ ই সেপ্টেম্বর, ২০০৬
* বন্দে জনানী  (কজমিক হারমোনি) - ১৮ জানুয়ারি, ২০০৫
* চিরন্তনী (কজমিক হারমোনি) -১০ মার্চ, ২০০৪

## তথ্যসূত্র

বিষয়শ্রেণী:বাংলা সঙ্গীত
বিষয়শ্রেণী:বাঙালি সঙ্গীতশিল্পী
বিষয়শ্রেণী:ভারতীয় সঙ্গীতশিল্পী
বিষয়শ্রেণী:ভারতের ব্যান্ড
বিষয়শ্রেণী:বাঙালি সঙ্গীতজ্ঞ
বিষয়শ্রেণী:ভারতীয় নারী সঙ্গীতজ্ঞ
কোট্টুরপুরম

**কোট্টুরপুরম**, বা **কোট্টুর**, দক্ষিণ ভারতের তামিলনাড়ু রাজ্যের চেন্নাই জেলার একটি অঞ্চল৷ এটি আদিয়ার নদীর দক্ষিণ প্রান্তে অবস্থিত৷

এই লোকালয়ে উত্তর ও উত্তর-পশ্চিম দিকে রয়েছে নন্দনম, দক্ষিণ-পূর্ব দিকে রয়েছে আদিয়ার, দক্ষিণ দিকে রয়েছে আইআইটি চেন্নাই এবং গিণ্ডি৷ এর দক্ষিণ-পশ্চিম দিকে রয়েছে বৃহত্তর সঈদাপেটের লিটল মাউন্ট মেট্রো স্টেশন, যা চেন্নাই মেট্রোর নীল লাইনের অন্তর্গত৷ লোকালয়ে রয়েছে চেন্নাই বৃহত্তর দ্রুত পরিবহন ব্যবস্থার কোট্টুরপুরম রেলওয়ে স্টেশন৷ সহস্র বছর পুরানো পেরুমাল কোয়িল ও চারশ বছর পুরানো পোন্নিয়াম্মান কোয়িল হিন্দু মন্দির দুটি এখানে অবস্থিত৷

## আন্না সেন্টিনারি গ্রন্থাগার
দক্ষিণ এশিয়ার বৃহত্তম গ্রন্থারগুলির মধ্যে একটি হলো কোট্টুরপুরমে অবস্থিত আন্না সেন্টিনারি গ্রন্থাগার৷ তামিলনাড়ুর পূর্বতন মুখ্যমন্ত্রী করুণানিধি মুত্তুবেল এই গ্রন্থাগার উদ্বোধন করেন৷ সুদৃশ্য এই গ্রন্থাগার নিজস্ব বইয়ের সংগ্রহ ও ব্রেইলের সংগ্রহের জন্য উল্লেখযোগ্য৷ গ্রন্থাগারের মূল অংশের পেছনে স্থাানীয় শো দেখানোর একটি অডিটোরিয়াম রয়েছে৷

## ইতিহাস
কোট্টুরপুরম তিনটি অঞ্চলে বিভক্ত; কোট্টুর, কোট্টুর উদ্যান ও কোট্টুরপুরম৷ জমিন আদিয়ার ও কোট্টুরে প্রথম জনবসতি গড়ে ওঠে৷ কোট্টুর উদ্যান ছিলো মূলত নবাবের উদ্যান পরে এটি এমএ চিদম্বরম ও আরো পরে তামিলনাড়ু সরকার দ্বারা অধিগৃহীত হয়৷ ১৯৬০-৭০ এর মধ্যে কোট্টুরের প্রান্তে নদীর ধারে টিএমএসসি একাধিক অট্টালিকা নির্মাণ করেন ও কোট্টুরপুরম নাম দেন৷ এটি গান্ধী মণ্ডপম সালাইয়ের পশ্চিম প্রান্তে অবস্থিত৷

## তথ্যসূত্র

বিষয়শ্রেণী:তামিলনাড়ুর শহর ও নগর
বিষয়শ্রেণী:চেন্নাইয়ের শহরতলি
নিভাননী দেবী

**নিভাননী দেবী** () (২ মার্চ , ১৮৯৫  – ২২ ডিসেম্বর , ১৯৭৮) বাংলা চলচ্চিত্রের নির্বাক ও সবাক - দুই যুগেরই স্বনামধন্য ও জনপ্রিয় নায়িকা। রঙ্গমঞ্চে অভিনয় শুরু করে চলচ্চিত্র জগতেও প্রবেশ করেন। নৃত্যে ও সঙ্গীতে সমান পারদর্শী ছিলেন।  

## জন্ম ও প্রারম্ভিক জীবন

নিভাননী দেবীর জন্ম ১৮৯৫ খ্রিস্টাব্দের ২  মার্চ ( ১৩০৩ বঙ্গাব্দের ২০ ফাল্গুন) পিতা ছিলেন যতীন্দ্রনাথ বন্দ্যোপাধ্যায় ও মাতা অভিনেত্রী ব্রজরানি দেবী। মাত্র নয় বছর বয়সে তিনি মাতৃহারা হন এবং ১৫ বছর বয়সে পিতাকেও হারান। এমতাবস্থায় নিভাননীকে ছয় ভাইবোনসহ মামার বাড়িতেই থাকতে হয়েছিল। সেখানে মায়ের বান্ধবী প্রখ্যাত অভিনেত্রী চুনিবালার কাছেই তারা লালিত পালিত হন এবং তার হাত ধরেই ৬ বছর বয়সে বাংলার রঙ্গমঞ্চে প্রবেশ করেন। অর্ধেন্দুশেখর মুস্তাফি পরিচালিত "সমাজ" নাটকে এক ছোট্ট বালক চরিত্রে তার প্রথম অভিনয়। নাচ ও গানেও পারদর্শিনী ছিলেন তিনি। এগারো বছর বয়স থেকে ন্যাশনাল থিয়েটারে গুলজেররিনা, হীরের ফুল ও আরো অনেক নাটকে ব্যালে ট্রুপের মধ্যে নাচতেন। তার অভিনয়ের প্রথম শিক্ষা অর্ধেন্দুশেখর মুস্তাফি,অভিনেত্রী তারাসুন্দরী এবং পরে নরেশ মিত্রের কাছে।

## অভিনয় জীবন
'বলিদান' নাটকে অভিনয় করে প্রথমে তিনি খ্যাতি লাভ করেন। ন্যাশনাল থিয়েটারে থাকাকালীন প্রভূত অর্থের অধিকারী যশোরের এক জমিদার এবং নাট্যপ্রেমিক হেমেন্দ্রনাথ রায়চৌধুরীর সাথে বিবাহ হয়। বিবাহের পর মঞ্চ ছাড়লেও পরে অপরেশচন্দ্র মজুমদার ও প্রবোধ গুহের অনুরোধে স্টার থিয়েটারে 'অযোধ্যার বেগম' নাটকে প্রথমে গুজারী চরিত্রে এবং পরে তারাসুন্দরী অসুস্থ হলে মুখ্য রানি চরিত্রে অবতীর্ণ হয়েছিলেন। ওই সময় আর্ট থিয়েটারের সঙ্গে বর্মার রেঙ্গুনেও অভিনয় করেন। মিনার্ভা থিয়েটারে থাকাকালীন সময়ে ১৯৩০ খ্রিস্টাব্দে আকাশবাণী কলকাতা বেতার কেন্দ্রের সঙ্গেও যুক্ত হন। প্রায় পঞ্চাশ বৎসরের অভিনেত্রী জীবনে মঞ্চ ছাড়া চলচ্চিত্রে ৩৫০ টি ছায়াছবিতে অভিনয় করেছেন। শঙ্করাচার্য, বিষবৃক্ষ, নিষিদ্ধ ফল, প্রহ্লাদ প্রভৃতি নির্বাক ছবিতে অভিনয় করে জনপ্রিয় অভিনেত্রী হিসাবে পরিচিতি লাভ করেন। নিভাননী অভিনীত উল্লেখযোগ্য ছবিগুলি হল -
* *চিরকুমার সভা* (১৯৩২) শৈলবালা চরিত্রে 
* *কপালকুণ্ডলা* (১৯৩৩) মতিবিবির চরিত্রে 
* *মীরাবাঈ* (১৯৩৩) লালাবাঈয়ের চরিত্রে
* *পরপারে* (১৯৩৬) হিরণ্ময়ী চরিত্রে
* *ইম্পস্টার* (১৯৩৭) ক্ষীরি চরিত্রে
* *প্রভাস মিলন* (১৯৩৭) যশোদা চরিত্রে 
* *জীবন মরণ* (১৯৩৯) গীতার মা চরিত্রে
* *বড়দিদি*  বিন্দু চরিত্রে 
* *বামনাবতার*  অদিতি চরিত্রে। 
তার অভিনীত আরো ছায়াছবিগুলি  হল -'যখের ধন', 'অমরগীতি', 'শাপমুক্তি', 'ব্যবধান', 'কবি জয়দেব', 'প্রতিশোধ', 'শ্রীরাধা',  'জননী', 'সহধর্মিণী', মানে না মানা', 'সাত নম্বর বাড়ি', 'দেশের দাবি' 'রামপ্রসাদ', স্বয়ংসিদ্ধা' প্রভৃতি। নিভাননী দেবী এক শৌখিন নাট্যদলের হয়ে 'বিপ্রদাস' নাটকে শেষ অভিনয় করেন এবং তার শেষ অভিনীত ছায়াছবি ছিল ১৯৭৩ খ্রিস্টাব্দে মুক্তিপ্রাপ্ত "রাতের রজনীগন্ধা"। ওই ছবিতে তার সঙ্গে উত্তমকুমার, অপর্ণা সেন,অজয় ব্যানার্জি, বঙ্কিম ঘোষ প্রমুখেরাও ছিলেন।

## মৃত্যু
বাংলা রঙ্গমঞ্চ ও চলচ্চিত্র জগতের একসময়ের জনপ্রিয় অভিনেত্রী ১৯৭৮ খ্রিস্টাব্দের ২২  ডিসেম্বর পরলোক গমন করেন।

## তথ্যসূত্র

বিষয়শ্রেণী:১৮৯৫-এ জন্ম
বিষয়শ্রেণী:১৯৭৮-এ মৃত্যু
বিষয়শ্রেণী:বাঙালি অভিনেত্রী
বিষয়শ্রেণী:বাংলা চলচ্চিত্র অভিনেত্রী
বিষয়শ্রেণী:ভারতীয় অভিনেত্রী
বিষয়শ্রেণী:২০শ শতাব্দীর ভারতীয় অভিনেত্রী
বিষয়শ্রেণী:ভারতীয় মঞ্চ অভিনেত্রী
বিষয়শ্রেণী:ব্রিটিশ ভারতের অভিনেত্রী
লিউপিন

রেভিস্টা **লিউপিন** (লিউপিন ম্যাগাজিন)  আর্জেন্টিনার একটি মাসিক কমিক ম্যাগাজিন। গিলার্মো গুয়েরেরো ও হেক্টর মারিও সিডোলি ১৯৬৬ সালের ১ ফেব্রুয়ারি ম্যাগাজিনটি সর্বপ্রথম প্রকাশ করেন। ২০০৭ সালে ম্যাগাজিনটি সম্পূর্ণভাবে বাতিল করে দেওয়া হয়৷

কমিকটির নাম হয়েছে আর্জেন্টিনা এর বিখ্যাত কমিক নায়কচরিত্র লিউপিন এল পিতোলো এর নামানুসারে যা ১৯৫৯ থেকে শুরু হয়। 

## ধারণা

কমিকটি বিমান চালক লিউপিনের আকাশ ভ্রমণযাত্রা নিয়ে তৈরি হয়েছে। সাধারণত বিজ্ঞান ও প্রযুক্তিগত বিষয় কমিকটিতে প্রাধান্য পেয়েছে। এছাড়াও কমিকটিতে রয়েছে বিমান তৈরি, ছোটখাটো বৈদুত্যিক যন্ত্র, টেলিস্কোপ ও অন্যান্য প্রযুক্তি নির্মানের ধারণা। যদিও কমিকটি তেমন জনপ্রিয়তা পায়নি কিন্তু এটি আর্জেন্টাইন বিমানচালক, প্রকৌশলী ও একজন নাসা এর নভোচারীর কাছে যথেষ্ট গ্রহণযোগ্যতা পেয়েছে যাঁরা কমিকটি ছোটবেলায় পড়েছিলেন। 

লিউপিন শব্দটি হলো বৈমানিক প্রদর্শনীর উদ্দেশ্যে দেওয়া আর্জেন্টাইন অপভাষা। শব্দটি  ইংরেজি "লুপিং (looping)" থেকে গ্রহণ করা হয়েছে।  শব্দটিতে "ইউ" এর উচ্চারণ স্প্যানিশ উচ্চারণের সাথে সদৃশ নয়।

নেস্টর কার্শনার, যিনি ২০০৩ থেকে ২০০৭ সাল পর্যন্ত আর্জেন্টিনার প্রেসিডেন্ট ছিলেন তাঁকে লিউপিন নামে ডাকা হতো তাঁর শারীরিক গঠনের সাথে লিউপিনের সাদৃশ্য থাকায়। 
২০০৬ সালের ডিসেম্বর মাসে সিডোলি মৃত্যুবরণ করেন। তাঁর মৃত্যুর কারণে কে এই কমিকের মালিক হবে সেটা নিয়ে সিডোলির বিধবা স্ত্রী ও গুয়েরেরো বিতর্ক শুরু করেন। যার ফলে রেভিস্টা লিউপিন ম্যাগাজিনটি মার্চ মাসে সম্পূর্ণ বাতিল ঘোষণা করা হয়। তবে কমিকটির কিছু চরিত্র গুয়েরেরো নিজের ম্যাগাজিনে নিয়ে আসেন। যা হোক, গুয়েরেরো ২০০৯ এর ২৫শে জুন মৃত্যুবরণ করেন।

## তথ্যসূত্র

বিষয়শ্রেণী:ম্যাগাজিন
বিষয়শ্রেণী:১৯৬৬-এ প্রতিষ্ঠিত ম্যাগাজিন
বিষয়শ্রেণী:স্পেনীয় ভাষার ম্যাগাজিন